Engurė
Engurė (latv. Engure) – gyvenvietė vakarų Latvijoje, Rygos įlankos pakrantėje, prie Tukumo–Kolkos kelio, Engurės valsčiaus ir parapijos centras. Yra medinė liuteronų bažnyčia (1802–1804 m.; rekonstruota 1895 m., 1922 m. pastatytas bokštas), švyturys (1957 m.); veikia vidurinė mokykla, muzikos ir dailės mokykla, biblioteka, kultūros rūmai, bendruomenės namai, turizmo informacijos punktas, lentpjūvė, žvejybos ir jachtų uostas, žuvų apdirbimo įmonė, katamaranų dirbtuvės, jachtų klubas, keletas žvejybos įmonių.